A 2020-as szezonban is Sergio Pérez csapattársaként állt rajthoz a Racing Point színeiben. Az idény első futamán, az osztrák nagydíjon kilencedikként kvalifikálta magát, de a futamot motorhiba miatt fel kellett adnia. Ezt követően a Hungaroringen negyedik lett, majd az olasz nagydíjon harmadikként ért célba, ezzel pedig pályafutása során másodszor is dobogóra állhatott a Formula–1-ben. Az ezt követő toszkán versenyen is jó esélye volt, hogy dobogóra álljon, azonban motorhiba miatt fel kellett adnia a futamot.